琉歌體裁，略異和歌。琉歌字句多偶；和歌字句僉奇。其純粹者，惟短歌，上句一十有六，下句一十有四，其式：八八·八六。英祖王時，又有長歌、仲風、口說等。長歌者，八八·八八，反複吟唱，以「六」結句。仲風者，介乎和琉之風，處古今之中，故名，以其承和風，故有奇句，其式也者，七五·八六、五五·八六、七七·八六等。口說者，七五反複吟詠，有上口說、下口說、高平萬歲、四季口說等。